Dhèwèké lair kanthi jeneng Zhu Changluo (朱常洛), anak mbarep Kaisar Wanli kang lair saka sawijining dhayang pura kang margané Wang kang diangkat dadi selir sawisé nglairaké dhèwèké. Zhu Changluo dudu anak kang ditresnani bapaké kang tau ora ngakoni yèn dhèwèké iku katurunanné. Cathetan urip kang ana mbeneraké. Amarga sadurungé duwé anak nalika iku, ibu suri mbujuk Wanli kanggo mpromosikaké dhayang Wang dadi selir lan bayi iku duwé hak kanggo marisi tahta. Wanli banjur miwiti ngalihaké pasawangané marang sawijining selir saka marga Zheng kang ndadèkaké selir Wang lan anaké wiwit ora dipikiraké manèh. Nalika selir Zheng nglahiraké putrané kang dijenengi Zhu Changxun, Wanli duwé rencana kanggo mènèhaké gelar putra makutha Zhu Changluo marang putra nomer loroné iki. Nanging para mentriné ora sarujuk lan tetep nyekel prinsipé yèn putra nomer siji kang kuduné dadi putra makutha lan marisi tahta. Perdebatan iki ora rampung-rampung nganti tekan taun 1601, akiré Wanli kanthi kabotan banjur ngukuhaké Zhu Changluo dadi pewaris saka tahta kang sah.